SK Úradný vestník Európskej únie C 296/28

OZNÁMENIE O ŽIADOSTI O VYDANIE POVOLENIA NA PRIESKUM TEKUTÝCH A PLYNNÝCH UHĽOVODÍKOV NAZÝVANÉHO BIANCAVILLA

TALIANSKA REPUBLIKA – REGIÓN SICÍLIA

RIADITEĽSTVO REGIONÁLNEHO ODBORU PRIEMYSLU (ASSESSORATO REGIONALE INDUSTRIA) – REGIONÁLNE ODDELENIE PRE PRIEMYSEL A BANÍCTVO (DIPARTIMENTO REGIONALE DELL’INDUSTRIA E DELLE MINIERE)

REGIONÁLNY ÚRAD PRE UHĽOVODÍKY A GEOTERMÁLNU ENERGIU (UFFICIO REGIONALE PER GLI IDROCARBURI E LA GEOTERMIA) (U.R.I.G.)

2009/C 296/10

Spoločnosť EniMed – Eni Mediterranea Idrocarburi S.p.A. so sídlom v Gela (CL) Strada Statale 117 bis – Contrada Ponte Olivo (PSČ: 93012), ITALIA – s daňovým identifikačným číslom 12300000150, jediný predstaviteľ s podielom vo výške 50 % , a spoločnosť Edison S.p.A. so sídlom v Miláne, Foro Buonaparte 31 (PSČ: 20121), ITALIA s podielom vo výške 50 %, spoločne podali 12. júna 2009 žiadosť adresovanú riaditeľovi regionálneho odboru priemyslu (l’Assessore per l’Industria) orgánu oprávneného na vydávanie oprávnení na ťažbu na území regiónu Sicílie, so sídlom na Via Ugo La Malfa č. 87/89, PSČ: 90146 Palermo PA, ITALIA podľa zákona L.R.S. č. 14 (sicílsky regionálny zákon) z 3. júla 2000, ktorým sa vykonáva a uplatňuje smernica č. 94/22/ES, o povolenie na prieskum tekutých a plynných uhľovodíkov bežne nazývané „Biancavilla“, na území s rozlohou 7 400 hektárov (74,00 km2) nachádzajúcom sa na stredovýchode Sicílie na území provincií Enna a Catania. Uvedené územie hraničí na juhu s územím v povolení „Paternò“ (so 100 %-ným podielom spoločnosti Edison) a v ostatných smeroch s územiami, na ktoré sa nevzťahujú žiadne povolenia.

Príslušné obce provincie Enna sú: Centuripe a Regalbuto. Príslušné obce provincie Catania sú: Adrano, Biancavilla, Santa Maria di Licodia a Regalna.

Obvod oblasti, pre ktorú sa žiada povolenie, má tvar mnohouholníka a je vymedzený plynulou čiarou spájajúcou vrcholy „A“, „B“, „C“, „D“ a „E“.

Uvedené vrcholy sa vymedzujú takto:

A. bod umiestnený na juhovýchodnom okraji budovy nachádzajúcej sa 457 metrov nad morom, 420 metrov severovýchodne od Contrada Grotte Rosse;

B. bod umiestnený na severozápadnom okraji budovy nachádzajúcej sa 648 metrov nad morom v Contrada Paricchia;

C. bod umiestnený na juhovýchodnom okraji budovy nachádzajúcej sa 615 metrov nad morom v C.Ingiulla a 400 metrov severozápadne od Chiusa di Don Ascenzio;

D. bod umiestnený na križovatke k Villaggio S. Francesco na ceste medzi S. Maria Licodia a Ragalna Ovest, totožný s vrcholom „B“ v povolení „Paternò“;

E. bod umiestnený na zvonici kostola S. Maria della Croce v Regalbuto, totožný s vrcholom „A“ v povolení „Paternò“.

Zemepisné súradnice

Vrchol Severná zemepisná šírka Východná zemepisná dĺžka (M. Mario) A 37°41′37″,562 2°22′21″,065 B 37°40′45″,437 2°23′19″,485 C 37°39′07″,573 2°25′33″,957 D 37°37′51″,000 2°28′53″,000 E 37°38′57″,367 2°11′20″,230

Zúčastnené strany môžu predložiť žiadosť o vydanie povolenia pre túto oblasť do 90 dní odo dňa uverejnenia tohto oznámenia v Úradnom vestníku Európskej únie; žiadosti prijaté po tomto dátume sa budú považovať za neprijateľné. Rozhodnutie o udelení povolenia na prieskum sa vydá do šiestich mesiacov od dátumu uzávierky na predkladanie prípadných žiadostí konkurenčných subjektov. V súlade s článkom 5 ods. 1 smernice 94/22/ES oznamujeme tiež, že kritériá, na základe ktorých sa vydávajú povolenia na vyhľadávanie, prieskum a ťažbu, už boli uverejnené v Úradnom vestníku Európskych spoločenstiev C 396 z 19. decembra 1998 s odkazom na ustanovenia zákonného výnosu prezidenta republiky č. 625 z 25. novembra 1996 (uverejneného v Úradnom vestníku Talianskej republiky č. 293 zo 14. decembra 1996), ktorým sa vykonáva a uplatňuje uvedená smernica v rámci talianskeho právneho systému, a boli spresnené v už uvedenom sicílskom regionálnom zákone č. 14 z 3. júla 2000 (uverejnenom v Úradnom vestníku regiónu Sicílie č. 32 zo 7. júla 2000).

Podmienky a požiadavky týkajúce sa výkonu alebo ukončenia činnosti sú ustanovené v uvedenom regionálnom sicílskom zákone č. 14 z 3. júla 2000 a v štandardných špecifikáciách (disciplinare tipo) prijatých vyhláškami č. 91 z 30. októbra 2003 a č. 88 z 20. októbra 2004 riaditeľa regionálneho odboru priemyslu a uverejnené v Úradnom vestníku regiónu Sicílie č. 49, časť I zo 14. novembra 2003 a č. 46, časť I z 5. novembra 2004.

Dokumentácia k žiadosti je uložená na Regionálnom úrade pre uhľovodíky a geotermálnu energiu Regionálneho oddelenia pre priemysel a baníctvo (l’Ufficio Regionale per gli Idrocarburi e la Geotermial’Ufficio Regionale per gli Idrocarburi e la Geotermia del Dipartimento del Corpo Regionale delle Miniere) na adrese Via Ugo La Malfa 101 c.a.p. 90146 Palermo PA, ITALIA, kde do nej môžu nahliadnuť zúčastnené strany.